กฎกระทรวงกฎกระทรวง(พ.ศ. ๒๔๙๘)ออกตามความในพระราชบัญญัติยศและเครื่องแบบผู้บังคับบัญชาและเจ้าหน้าที่กองอาสารักษาดินแดนพ.ศ. ๒๔๙๗[๑] อาศัยอำนาจตามความในมาตรา๑๒ และ ๑๔ แห่งพระราชบัญญัติยศ และเครื่องแบบผู้บังคับบัญชาและเจ้าหน้าที่กองอาสารักษาดินแดน พ.ศ. ๒๔๙๗ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ส่วนที่ ๑ประเภทเครื่องแบบ ข้อ๑เครื่องแบบผู้บังคับบัญชาและเจ้าหน้าที่กองอาสารักษาดินแดน มี ๔ ประเภท คือ(๑)เครื่องแบบปกติ(๒)เครื่องแบบฝึก(๓)เครื่องแบบครึ่งยศ(๔)เครื่องแบบเต็มยศหมวด ๑เครื่องแบบปกติ ข้อ๒ เครื่องแบบปกติมี ๓ แบบ คือ(๑)เครื่องแบบปกติแบบเสื้อนอกคอแบะ(๒)เครื่องแบบปกติแบบเสื้อคอพับ(๓)เครื่องแบบปกติแบบเสื้อคอพับเปิดคอข้อ๓เครื่องแบบปกติแบบเสื้อนอกคอแบะสำหรับชาย ประกอบด้วย(๑)หมวกทรงหม้อตาลสีกากี(๒)เสื้อนอกคอแบะสีกากี(๓)เข็มขัดผ้าสีเดียวกับเสื้อ คาดทับเสื้อ(๔)กางเกงขายาวสีกากี(๕)รองเท้าหุ้มส้นหนังสีดำหรือสีน้ำตาลข้อ๔เครื่องแบบปกติแบบเสื้อนอกคอแบะสำหรับหญิง ประกอบด้วย(๑)หมวกทรงหม้อตาลทรงอ่อน หรือหมวกหนีบสีกากี(๒)เสื้อนอกคอแบะสีกากี(๓)กระโปรงสีกากี(๔)ถุงเท้าสั้นพับข้อสีเดียวกับรองเท้า(๕)รองเท้าหุ้มส้นหนังสีดำหรือสีน้ำตาลข้อ๕เครื่องแบบปกติแบบเสื้อคอพับสำหรับชาย ประกอบด้วย(๑)หมวกทรงหม้อตาลสีกากี(๒)เสื้อคอพับสีกากีแขนยาวหรือแขนสั้น(๓)กางเกงขายาวสีกากี(๔)เข็มขัดหนังสีน้ำตาล คาดทับขอบกางเกง(๕)รองเท้าหุ้มส้นหนังสีดำหรือสีน้ำตาลข้อ๖เครื่องแบบปกติแบบเสื้อคอพับสำหรับหญิง ประกอบด้วย(๑)หมวกทรงหม้อตาลทรงอ่อน หรือหมวกหนีบสีกากี(๒)เสื้อคอพับแขนยาวหรือแขนสั้นแบบหญิง(๓)กางเกงขายาวหรือกระโปรงสีกากี(๔)เข็มขัดหนังสีน้ำตาล คาดทับขอบกางเกงหรือขอบกระโปรง(๕)ถุงเท้าสั้นพับข้อสีเดียวกับรองเท้า(๖)รองเท้าหุ้มส้นหนังสีดำหรือสีน้ำตาลข้อ๗ เครื่องแบบปกติแบบเสื้อคอพับเปิดคอสำหรับชายและหญิง มีส่วนประกอบเช่นเดียวกับเครื่องแบบปกติแบบเสื้อคอพับตามข้อ ๕หรือข้อ ๖ แล้วแต่กรณี เว้นแต่เสื้อให้ใช้เสื้อคอพับเปิดคอหมวด ๒เครื่องแบบฝึก ข้อ๘ เครื่องแบบฝึกประกอบด้วย(๑)หมวกทรงหม้อตาล หมวกหนีบ หมวกแก๊ปทรงอ่อน หมวกเหล็กสีกากี หรือสีกากีแกมเขียว(๒)เสื้อคอพับ หรือคอพับเปิดคอแขนยาวหรือแขนสั้นสีกากี หรือสีกากีแกมเขียว(๓)กางเกงขายาว ด้านหลังมีกระเป๋าพิเศษสำหรับบรรจุซองกระสุน ๒ กระเป๋า กางเกงขายาวหรือกางเกงขาสั้นสีกากี หรือสีกากีแกมเขียว(๔)เข็มขัดหนังสีน้ำตาล เข็มขัดผ้าสีกากี หรือสีกากีแกมเขียว(๕)รองเท้าครึ่งน่อง หรือรองเท้าหุ้มข้อหนังสีดำ หรือสีน้ำตาล ในกรณีใช้กางเกงขายาวให้สวมรองเท้าครึ่งน่องหรือรองเท้าหุ้มข้อทับขากางเกงหรือจะใช้สนับแข้งสีเดียวกับสีของรองเท้าด้วยก็ได้สำหรับหญิงจะใช้หมวกทรงหม้อตาลทรงอ่อน เสื้อแขนสั้นแบบหญิงกระโปรงสีกากีหรือสีกากีแกมเขียวก็ได้เครื่องแบบฝึกนี้เมื่อใช้สีใดให้ใช้ส่วนประกอบสีเดียวกัน เว้นแต่รองเท้าให้เป็นไปตาม (๕)หมวด ๓เครื่องแบบครึ่งยศ ข้อ๙ เครื่องแบบครึ่งยศสำหรับชายประกอบด้วย(๑)หมวกทรงหม้อตาลสีขาว(๒)เสื้อนอกคอปิดสีขาว(๓)กางเกงขายาวสีขาว(๔)รองเท้าหุ้มส้นหนังสีดำข้อ๑๐ เครื่องแบบครึ่งยศสำหรับหญิงประกอบด้วย(๑)หมวกทรงหม้อตาลทรงอ่อน หรือหมวกหนีบสีขาว(๒)เสื้อนอกคอแบะสีขาว(๓)กระโปรงสีขาว(๔)ถุงเท้ายาวสีขาว(๕)รองเท้าหุ้มส้นหนังสีดำหมวด ๔เครื่องแบบเต็มยศ ข้อ๑๑เครื่องแบบเต็มยศเช่นเดียวกับเครื่องแบบครึ่งยศแต่ให้ประดับเครื่องราชอิสริยาภรณ์ส่วนที่ ๒ส่วนของเครื่องแบบ หมวด ๑หมวก ข้อ๑๒ หมวกมี ๗ แบบ คือ(๑)หมวกทรงหม้อตาลสีกากีหรือสีกากีแกมเขียว มีกะบังดำมันและมีเครื่องประกอบดังนี้ก.สายรัดคางสีดำ กว้าง ๑ เซนติเมตรข.ดุมโลหะสีทองดุนเป็นรูปพระนเรศวรทรงช้างขนาดเล็กตรึงปลายสายรัดคางติดที่ข้างหมวกข้างละ ๑ ดุมค.เครื่องหมายตราหน้าหมวก ทำด้วยโลหะสีทองดุนเป็นรูปอุนาโลมประดับด้วยช่อชัยพฤกษ์มีพระมหามงกุฎครอบอุณาโลม ภายใต้อุณาโลมมีอักษร ไทยต้องเป็นไทยง.ผ้าพันหมวก ทำด้วยผ้าหรือสักหลาดพื้นสีดำกว้าง ๔ เซนติเมตร และขลิบด้วยผ้าหรือสักหลาดสีเหลืองกว้าง ๕ มิลลิเมตร เป็นขอบทั้งด้านบนและด้านล่าง(๒)หมวกทรงหม้อตาลสีขาว มีกะบังดำมัน และมีเครื่องประกอบเช่นเดียวกับหมวกตาม (๑)เว้นแต่สายรัดคางให้ใช้สายรัดคางสีทองกว้าง ๑ เซนติเมตร(๓)หมวกทรงหม้อตาลทรงอ่อนสีกากีหรือสีกากีแกมเขียวมีเครื่องประกอบเช่นเดียวกับหมวกตาม (๑)(๔)หมวกทรงหม้อตาลทรงอ่อนสีขาว มีเครื่องประกอบเช่นเดียวกับหมวกตาม (๒)(๕)หมวกหนีบ มีเครื่องประกอบดังนี้ก.ขอบหมวกสีดำ ด้านบนขลิบด้วยผ้าหรือสักหลาดสีเหลืองกว้าง ๕ มิลลิเมตร โดยรอบข.เครื่องหมายตราหน้าหมวก ลักษณะเช่นเดียวกับเครื่องหมายตราหน้าหมวกตาม (๑) ค.แต่ขนาดเล็กกว่า ติดทางด้านซ้ายเหนือขอบหมวกห่างจากมุมพับ ๔ เซนติเมตร(๖)หมวกแก๊ปทรงอ่อนเครื่องหมายตราหน้าหมวกลักษณะเช่นเดียวกับเครื่องหมายตราหน้าหมวกตาม (๕) ข.ติดตรงกึ่งกลางด้านหน้าของหมวก(๗)หมวกเหล็ก มีสายรัดคางสีเดียวกับหมวก กว้าง ๑ เซนติเมตรหมวด ๒เสื้อ ข้อ๑๓ เสื้อสำหรับชายมี ๔ แบบ คือ(๑)เสื้อนอกคอแบะแบบป้าน มีตะเข็บหลัง ๓ ตะเข็บ มีดุมขนาดใหญ่ที่แนวอกเสื้อ ๔ ดุมมีกระเป๋าบน ๒ กระเป๋า มีแถบตรงกึ่งกลางกระเป๋าตามทางดิ่ง มีปกรูปมนชายกลางแหลมมีกระเป๋าล่างเป็นย่าม ๒ กระเป๋า มีปกรูปตัดชายมนที่ปากกระเป๋าทั้ง ๔ ติดดุมขนาดกลางสำหรับขัดปากกระเป๋าและมีอินทรธนูอ่อนขัดดุมขนาดเล็กข้างละ๑ ดุม ดุมทั้งสิ้นทำด้วยโลหะสีทองดุนเป็นรูปพระนเรศวรทรงช้างเมื่อใช้เสื้อแบบนี้ต้องใช้เสื้อชั้นในคอพับสีขาวแขนยาวและผูกผ้าผูกคอสีดำเงื่อนกลาสี(๒)เสื้อนอกคอปิด มีตะเข็บหลัง ๔ ตะเข็บ มีดุมขนาดใหญ่ที่แนวอกเสื้อ ๕ ดุมมีกระเป๋าบน ๒ กระเป๋า มีปกรูปมนชายกลางแหลม ไม่ขัดดุม มีกระเป๋าล่าง ๒ กระเป๋าไม่มีปก ดุมทั้งสิ้นทำด้วยโลหะสีทองดุนเป็นรูปพระนเรศวรทรงช้าง(๓)เสื้อคอพับ มีดุมที่คอและแนวอกเสื้อ ๕ ดุม แขนยาวรัดข้อมือ มีดุมข้างละ ๑ ดุมหรือแขนสั้นเพียงศอก มีกระเป๋าและปกที่อกเสื้อข้างละ ๑ กระเป๋ามีดุมขัดกระเป๋าข้างละ ๑ ดุมที่มุมกระเป๋าด้านล่างและมุมปากกระเป๋าเป็นรูปตัดพองามกับมีอินทรธนูอ่อนขัดดุมติดกับเสื้อดุมทั้งสิ้นที่กล่าวนี้มีลักษณะกลมแบนทำด้วยวัตถุสีน้ำตาลขนาดเล็ก(๔)เสื้อคอพับเปิดคอ มีดุมที่แนวอกเสื้อระยะห่างกันพอสมควรและมีส่วนประกอบอย่างอื่นเช่นเดียวกับเสื้อแบบ (๓)เมื่อสวมเสื้อแบบ(๓) หรือ (๔) ต้องสอดชายเสื้อให้อยู่ภายในกางเกงในเวลาที่มิได้บังคับแถวหรือประจำแถวเมื่อใช้เสื้อแบบ (๓) สีกากีชนิดแขนยาว จะผูกผ้าผูกคอสีดำเงื่อนกลาสีด้วยก็ได้และให้สอดชายผ้าผูกคอไว้ภายในเสื้อใต้ดุมเม็ดที่ ๒ข้อ๑๔ เสื้อสำหรับหญิงมี ๓ แบบ คือ(๑)เสื้อนอกคอแบะแบบป้าน มีตะเข็บหลัง ๓ ตะเข็บ มีดุมขนาดใหญ่ที่แนวอกเสื้อ ๓ ดุมมีกระเป๋าล่างข้างละ ๑ กระเป๋า ปากกระเป๋าเจาะเฉียงเล็กน้อย ไม่มีปกและมีอินทรธนูอ่อนขัดดุมขนาดเล็ก ข้างละ ๑ ดุมดุมทั้งสิ้นทำด้วยโลหะสีทองดุนเป็นรูปพระนเรศวรทรงช้างเมื่อใช้เสื้อแบบนี้ต้องใช้เสื้อชั้นในคอพับสีขาวแขนยาวและผูกผ้าผูกคอสีดำเงื่อนกลาสี(๒)เสื้อคอพับ ลักษณะเช่นเดียวกับเสื้อตามข้อ ๑๓ (๓)(๓)เสื้อคอพับเปิดคอ ลักษณะเช่นเดียวกับเสื้อตามข้อ ๑๓ (๔)เสื้อแบบ(๒) หรือ (๓) ถ้าเป็นชนิดแขนสั้นแบบหญิงให้ใช้แขนสั้นเหนือศอกประมาณ ๕ เซนติเมตรเมื่อสวมเสื้อแบบ(๒) หรือ (๓) ต้องสอดชายเสื้อให้อยู่ภายในกางเกงหรือกระโปรงในเวลาที่มิได้บังคับแถวหรือประจำแถวเมื่อใช้เสื้อแบบ (๒) สีกากีชนิดแขนยาว จะผูกผ้าผูกคอสีดำเงื่อนกลาสีด้วยก็ได้และให้สอดชายผ้าผูกคอไว้ภายในเสื้อใต้ดุมเม็ดที่ ๒หมวด ๓กางเกงและกระโปรง ข้อ๑๕ กางเกงมี ๓ แบบ คือ(๑)กางเกงขายาวไม่พับปลายขา(๒)กางเกงขายาวไม่พับปลายขา ด้านหลังมีกระเป๋าพิเศษสำหรับบรรจุซองกระสุน ๒ กระเป๋า(๓)กางเกงขาสั้น ขาสั้นเพียงเข่าข้อ๑๖ กระโปรงยาวประมาณครึ่งน่องมีจีบพับทบตรงกลางด้านหลังชายกระโปรงไม่บานหมวด ๔อินทรธนู ข้อ๑๗ อินทรธนูมี ๒ แบบ คือ(๑)อินทรธนูอ่อน ทำด้วยผ้าสีเดียวกับเสื้อเย็บเป็นแผ่นสี่เหลี่ยมเรียวจากด้านไหล่ไปทางคอ ปลายมน ด้านไหล่กว้าง ๔ เซนติเมตรเย็บติดกับตะเข็บเสื้อ ด้านคอกว้าง ๓ เซนติเมตร ยาวตามขนาดของบ่าตอนปลายขัดดุมโลหะสีทองขนาดเล็กดุนเป็นรูปพระนเรศวรทรงช้าง หรือดุมสีน้ำตาลแล้วแต่กรณี ข้างละ ๑ ดุม(๒)อินทรธนูแข็ง ทำด้วยสักหลาดสีดำ เย็บเป็นแผ่นสี่เหลี่ยมเรียวจากด้านไหล่ไปทางคอปลายมน ด้านไหล่กว้าง ๔.๕ เซนติเมตร ด้านคอกว้าง ๓.๕ เซนติเมตร ยาวตามขนาดของบ่าตอนปลายติดดุมโลหะสีทองขนาดเล็กดุนเป็นรูปพระนเรศวรทรงช้าง ข้างละ ๑ ดุมอินทรธนูนี้ใช้ประกอบกับเสื้อนอกคอปิดสำหรับชายและเสื้อนอกคอแบะสีขาวสำหรับหญิงหมวด ๕เข็มขัด ข้อ๑๘ เข็มขัดมี ๓ แบบ คือ(๑)เข็มขัดหนังเลี่ยน กว้าง ๔.๕ เซนติเมตรหัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางตั้ง มีเข็มสำหรับสอดรู ๑เข็ม(๒)เข็มขัดผ้า กว้าง ๕ เซนติเมตร หัวเข็มขัดทำด้วยโลหะมีขอเกี่ยว(๓)เข็มขัดผ้า สีเดียวกับเสื้อ ขนาดกว้าง ๔ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางตั้งย่อมุม ไม่มีเข็มสำหรับสอดรูใช้ประกอบกับเสื้อนอกคอแบะสำหรับชายตามข้อ ๓หมวด ๖รองเท้า ถุงเท้าและสนับแข้ง ข้อ๑๙ รองเท้ามี ๓ แบบ คือ(๑)รองเท้าหุ้มส้นชนิดผูกเชือก(๒)รองเท้าหุ้มข้อชนิดผูกเชือก(๓)รองเท้าครึ่งน่องรองเท้าทุกแบบต้องไม่มีลวดลายเวลาสวมรองเท้าต้องสวมถุงเท้าสีเดียวกับรองเท้า เว้นแต่เมื่อใช้กางเกงขาสั้นให้สวมถุงเท้ายาวสีเดียวกับสีของกางเกงข้อ๒๐ สนับแข้งหนังเลี่ยนใช้ประกอบกับรองเท้าหุ้มข้อหมวด ๗เครื่องหมายยศ ข้อ๒๑ เครื่องหมายยศสำหรับใช้ประดับบนอินทรธนูทั้ง ๒ ข้าง มีดังนี้(๑)นายกองใหญ่ มีแถบกว้าง๑ เซนติเมตร ๔ แถบและมีพระมหามงกุฎครอบอุนาโลมอยู่บนง้าวไขว้ติดทับแถบระหว่างแถบที่ ๒ กับแถบที่ ๓(๒)นายกองเอก มีแถบกว้าง๑ เซนติเมตร ๓ แถบ และมีพระมหามงกุฎติดเหนือแถบที่ ๓ ห่างจากแถบ ๑ เซนติเมตรให้ปลายยอดพระมหามงกุฎอยู่ทางด้านคอเสื้อ(๓)นายกองโท มีแถบกว้าง๑ เซนติเมตร ๒ แถบ และมีพระมหามงกุฎติดเหนือแถบที่ ๒ ห่างจากแถบ ๑ เซนติเมตรให้ปลายยอดพระมหามงกุฎอยู่ทางด้านคอเสื้อ(๔)นายกองตรี มีแถบกว้าง๑ เซนติเมตร ๑ แถบ และมีพระมหามงกุฎติดเหนือแถบ ห่างจากแถบ ๑ เซนติเมตรให้ปลายยอดพระมหามงกุฎอยู่ทางด้านคอเสื้อ(๕)นายหมวดเอก มีแถบกว้าง๑ เซนติเมตร ๓ แถบ และมีดาวรูปดอกพิกุล ๑ ดาว ติดเหนือแถบที่ ๓ ห่างจากแถบ ๑เซนติเมตร(๖)นายหมวดโท มีแถบกว้าง๑ เซนติเมตร ๒ แถบ และมีดาวรูปดอกพิกุล ๑ ดาว ติดเหนือแถบที่ ๒ ห่างจากแถบ ๑เซนติเมตร(๗)นายหมวดตรี มีแถบกว้าง๑ เซนติเมตร ๑ แถบ และมีดาวรูปดอกพิกุล ๑ ดาว ติดเหนือแถบ ห่างจากแถบ ๑ เซนติเมตร(๘)นายหมู่ใหญ่ มีแถบกว้าง ๕ มิลลิเมตร ๔ แถบและมีรูปราชสีห์เผ่นติดเหนือแถบที่ ๔ ห่างจากแถบ ๑ เซนติเมตร(๙)นายหมู่เอก มีแถบกว้าง๕ มิลลิเมตร ๓ แถบ และมีรูปราชสีห์เผ่น ติดเหนือแถบที่ ๓ ห่างจากแถบ ๑ เซนติเมตร(๑๐)นายหมู่โท มีแถบกว้าง๕ มิลลิเมตร ๒ แถบ และมีรูปราชสีห์เผ่นติดเหนือแถบที่ ๒ ห่างจากแถบ ๑ เซนติเมตร(๑๑)นายหมู่ตรี มีแถบกว้าง๕ มิลลิเมตร ๑ แถบ และมีรูปราชสีห์เผ่นติดเหนือแถบ ห่างจากแถบ ๑ เซนติเมตรแถบดังกล่าวนี้ให้ใช้แถบสีทองหรือสีเหลืองการประดับแถบให้ประดับตามขวางโดยให้แถบล่างห่างจากต้นอินทรธนู ๕ มิลลิเมตรและแถบต่อไปเว้นระยะห่างกัน ๕ มิลลิเมตรส่วนเครื่องหมายรูปพระมหามงกุฎครอบอุนาโลมบนง้าวไขว้ พระมหามงกุฎดาวรูปดอกพิกุลและรูปราชสีห์เผ่น ทำด้วยโลหะสีทองหมวด ๘เครื่องหมายสังกัด ข้อ๒๒ เครื่องหมายสังกัด ให้มีดังนี้คือ(๑)เครื่องหมายสังกัดหน่วยกลาง เป็นรูปง้าวไขว้ล้อมด้วยลายช่อชัยพฤกษ์ ครึ่งวงกลมทำด้วยโลหะสีทอง ติดที่ปกคอเสื้อทั้ง ๒ ข้าง(๒)เครื่องหมายสังกัดกองบังคับการภาค เป็นตัวเลขอารบิคทำด้วยโลหะสีทองติดที่ปกคอเสื้อข้างขวา และเครื่องหมายตาม (๑) ติดที่ปกคอเสื้อข้างซ้าย(๓)เครื่องหมายสังกัดจังหวัด เป็นตัวอักษรย่อชื่อจังหวัดทำด้วยโลหะสีทองติดที่ปกคอเสื้อข้างขวา(๔)เครื่องหมายสังกัดกองร้อย เป็นตัวเลขอารบิค ทำด้วยโลหะสีทองติดที่ปกคอเสื้อข้างซ้ายผู้ที่มิได้สังกัดกองร้อยแต่สังกัดจังหวัด ให้ใช้เครื่องหมายตาม (๑) ติดที่ปกคอเสื้อข้างซ้ายและเครื่องหมายตาม (๓) ติดที่ปกคอเสื้อข้างขวาข้อ๒๓เครื่องหมายสังกัดสำหรับผู้บังคับบัญชาและเจ้าหน้าที่กองอาสารักษาดินแดนที่พ้นจากตำแหน่งให้ใช้อักษรย่อ นก. ทำด้วยโลหะสีทองติดที่ปกคอเสื้อข้างซ้ายส่วนที่ปกคอเสื้อข้างขวาให้ติดเครื่องหมายสังกัดเดิมก่อนพ้นตำแหน่งส่วนที่ ๓การใช้เครื่องแบบ ข้อ๒๔ผู้บังคับบัญชาและเจ้าหน้าที่กองอาสารักษาดินแดน มีสิทธิที่จะแต่งเครื่องแบบตามกฎกระทรวงนี้ตามระเบียบของกระทรวงมหาดไทยข้อ๒๕เพื่อประโยชน์ในการฝึกหรือปฏิบัติหน้าที่ในบางโอกาสผู้บัญชาการกองอาสารักษาดินแดนจะกำหนดเครื่องแบบฝึกหรือเครื่องประกอบเครื่องแบบฝึกตามความจำเป็นก็ได้ข้อ๒๖ผู้บัญชาการกองอาสารักษาดินแดนจะสั่งให้ผู้บังคับบัญชาและเจ้าหน้าที่กองอาสารักษาดินแดนแต่งเครื่องแบบประเภทใดใช้หรืองดใช้เครื่องประกอบชนิดใด ในกรณีใด ตามความเหมาะสมแก่พฤติการณ์ก็ได้ส่วนที่ ๔เบ็ดเตล็ด ข้อ๒๗ผู้บังคับบัญชาและเจ้าหน้าที่กองอาสารักษาดินแดนซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้น ๆ เมื่อแต่งเครื่องแบบเต็มยศหรือเมื่อมีหมายกำหนดการ ในโอกาสอื่นให้ใช้แพรแถบเครื่องราชอิสริยาภรณ์นั้น ๆทำเป็นแผ่นกว้างไม่เกิน ๑.๕ เซนติเมตร ติดที่อกเสื้อเบื้องซ้ายเหนือกระเป๋าบนข้อ๒๘ ในเวลาแต่งเครื่องแบบห้ามมิให้ใช้สิ่งอื่นใดติดหรือทับเครื่องแบบ นอกจากเครื่องหมายที่ทางราชการอนุญาตข้อ๒๙ให้กระทรวงมหาดไทยจัดทำหรือเขียนรูปตัวอย่างเครื่องแบบตามกฎกระทรวงนี้ขึ้นไว้เป็นมาตรฐานให้ไว้ ณ วันที่ ๔มีนาคม พ.ศ. ๒๔๙๘พลเรือโทสุนาวินวิวัฒรัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือเพื่อกำหนดเครื่องแบบของผู้บังคับบัญชาและเจ้าหน้าที่กองอาสารักษาดินแดนขึ้นไว้เพื่อให้การได้เป็นไปตามพระราชบัญญัติยศและเครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. ๒๔๙๗วสุ/ผู้จัดทำ๑๗ พฤศจิกายน ๒๕๕๒พัสสน/ผู้ตรวจ๗ ธันวาคม ๒๕๕๓[๑] ราชกิจจานุเบกษาเล่ม ๗๒/ตอนที่ ๒๐/หน้า ๓๓๕/๑๕ มีนาคม ๒๔๙๘